Kõik ootavad neid liigutusi pikisilmi. Tunda võib neid ka hiljem kui 16. nädalal või isegi varem - kõik sõltub organismi individuaalsetest iseärasustest. Korduvsünnitajad või väga tundlikud emad võivad liigutusi tajuda tunduvalt varem kui teised. Pealegi peetakse esimesi liigutusi sageli gaasideks ning võib mööduda paar nädalat, enne  kui kõhuelanik ennast teatavaks suudab teha.